Stesen keretapi Kampar

Stesen keretapi Kampar merupakan sebuah stesen keretapi yang terletak di Kampar, Perak, Malaysia. Stesen ini menyediakan perkhidmatan KTM ETS.

 Sejarah 
Stesen keretapi Kampar mula dibuka pada tahun 1895 setelah landasan keretapi Lembah Kinta yang menyambungkan Teluk Anson (Teluk Intan) dengan Ipoh telah siap dibina. Pada tahun 1952, stesen lama ini telah dibakar oleh ahli Parti Komunis Malaya. Stesen ini kemudiannya digantikan dengan stesen sementara yang dibina berdekatannya. Pada tahun 1965, stesen yang baharu telah dibina semula sejauh 1 kilometer dari stesen asal. Stesen ini sekali lagi dibina semula dalam projek pembinaan Landasan Berkembar Elektrik Rawang-Ipoh dan dibuka semula pada tahun 2007.

 Perkhidmatan kereta api segamat 
Stesen keretapi Kampar menyediakan perkhidmatan kereta api yang dikendalikan oleh Keretapi Tanah Melayu melalui KTM ETS.

Melalui Laluan KTM ETS, stesen ini menyediakan perkhidmatan kereta api merangkumi;

 16 perlepasan ke Kuala Lumpur Sentral
 dua perlepasan ke Gemas
 16 perlepasan ke Ipoh
 enam perlepasan ke Butterworth
 lima perlepasan ke Padang Besar

Rujukan

Kampar